hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu zh hu hbs_lat hu hbs_lat hu hu hu hu hu hu en en es es es es en hu hu hu de hu hu hu hu hu hu hu hu de hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Befejeződött Grosan Cristina első mozifilmjének a forgatása
Írta: MoziNéző | 2019,máj,9 | Filmhírek | 0 |
Befejeződött Grosan Cristina A legjobb dolgokon bőgni kell című első mozifilmjének a forgatása; a film bemutatója leghamarabb 2020 tavaszán várható a magyar mozikban – közölte a Magyar Nemzeti Filmalap csütörtökön az MTI-vel.
Közlésük szerint A legjobb dolgokon bőgni kell című film Stalter Judit producer vezetésével, a Laokoon Filmgroup gyártásában, a Filmalap Inkubátor Programjában készül.
A forgatókönyvet Grosan Cristina (rendező) és Rainer-Micsinyei Nóra (főszereplő) írta. A történet olyan harmincasokról mesél, akik egyszerre próbálnak megfelelni saját maguknak és a környezetüknek, miközben az életük alapvető döntéseit sem képesek meghozni. Szeretnék máshogy csinálni, mint az előző generáció, ugyanakkor menekülnek a döntések elől.
Mint írják, a film nem generációs kérdéseket fejteget, hanem hitelesen, őszintén és nagy adag öniróniával szeretné bemutatni a mostani harmincasok útkeresésének kicsit vicces, kicsit nyomasztó állapotát.
Maját, a főszereplőt alakító Rainer-Micsinyei Nóra színésznő, forgatókönyvíró elmondta, hogy főszereplőként nagy biztonságot adott számára, hogy íróként is részt vett a történetben.
“Másfél éve ebben élünk Cristinával, nem kellett összecsiszolódnunk, értjük egymást, rengeteg tudásom volt a szerepről, a jelenetekről” – hangsúlyozta.
A főként XI. kerületi helyszíneken játszódó nagyjátékfilm forgatása a Budaörsi Repülőtér hangárjában kezdődött, majd a stáb 14 napra beköltözött egy gellérthegyi villalakásba, a forgatás a Bukarest utcában fejeződött be.
A film vágása május végén kezdődik Budapesten és Angliában és várhatóan novemberig tart majd. Az utómunka hangmérnöke a szakma egyik legkiemelkedőbb képviselője, Zányi Tamás, míg a zeneszerzője egy tehetséges, fiatal elsőfilmes lengyel alkotó, Mateusz Franczak.
A főbb szerepekben Rainer-Micsinyei Nóra mellett Bányai-Kelemen Barna, Huzella Júlia, Hernádi Judit, Thuróczy Szabolcs, Patkós Márton, Pion István, Páder Petra, Hajmási Péter, Dióssi Gábor, Kőszegi Mária és Lőrinc Katalin lesz látható.
A történet szerint Maja (Rainer-Micsinyei Nóra) élete kezd összeállni. Barátjával (Bányai Kelemen Barna) végre kiköltöznek az egyetem óta másokkal bérelt lakásból. Az egyik este azonban nem várt fordulat következik be: kiderül, hogy egy rég nem látott távoli rokon (Lőrinc Katalin) meghalt.
Maja kénytelen ottmaradni a halottal, mert a családból senki sem ér rá segíteni. A halottszállítókra várva megérkezik Maja gyerekkori barátnője, Sára (Huzella Júlia), akivel már jó pár éve megszakadt a kapcsolata. Telnek az órák és az egyszerű eljárás egy végeláthatatlan, bürokratikus folyamatba torkollik, abszurd szituációkkal megspékelve. Az éjszaka folyamán Maja kezd szembesülni a mélyen eltemetett problémáival. Hiába csordogál biztonságosan az élete, a boldogsága érdekében muszáj kockáztatnia. MTI
Előző Mel Gibson Mikulást játszik egy fekete komédiában
Következő Liam Neeson újabb akciófilmben láthatjuk
Kristen Stewart a harcos Hófehérke
IX. Közép- Európai Olasz Filmfesztivál – Puskin mozi
Utóforgatások szezonja: World War Z, 47 ronin, G.I. Joe: Megtorlás
Nem csak a gyerekeket érdekli Hófehér, ezért folytatják
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
A művészet templomai: Napóleon 200 (2022)
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
A művészet templomai: Napóleon 200 (2022)
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Elegant Themes által tervezett | Powered by WordPress